Gwendofier Ariz'mar

## Gwendofier

Gwendofier Ariz'mar er en bard og dronningen af Khovia. Hun er tidligere medlem af Team Oneshot før hun blev gift kongens ældste søn David.

## Biografi

### Tidligt Liv

Gwendofier blev født som datter af Elzar og Linda Ariz'mar I den lille elver-landsby Gandahar, der ligger i det sydlige Ciconia. Elverne i landsbyen så meget ned på at Elzar havde giftet sig med et menneske, og det gik ud over Gwendofier, der i sine tidligere år blev mobbet og chikaneret af de andre børn. Dette førte til at Gwendofier brugte meget af sin tid indenfor, på sin fars bibliotek.

I bøgerne fandt Gwendofier sange og historier, som fuldstændig tryllebandt hende. Hun besluttede sig for at vie sit liv til at fortælle historier og spille musik.

Da Gwendofier var nogle få år gammel, fandt hendes forældre en halv-ork baby ude i skoven. De tog ham ind og navngav ham Lasnifier. Lasnifier og Gwendofier voksede op side om side og der voksede et stærkt bånd imellem dem. Da Gwendofier var 15 og Lasnifier var 13 døde deres forældre i en halv-ork-relateret ulykke. De mente at der ikke var nogen grund til at blive i Gandahar, og de drog sammen til storbyen Bubonem i Ciconia.

### Uddannelse Som Bard

Gwendofier startede som 16-årig på en uddannelse som bard på bard-universitetet i Bubonem. De to søskende levede i fattigdom imens Gwendofier gennemførte sin uddanelse. De tjente penge ved at stjæle fra og snyde andre, og kom ud af problemer ved hjælp af Gwendofiers mund og Lasnifiers muskler.

På sine studier hørte Gwendofier historier og sange om en gruppe af eventyrer der hedder Team Oneshot, så da hun blev færdig med uddannelsen, tog de afsted til Taron, hvor de havde hørt Team Oneshot befandt sig.

### Oneshot

Lasnifier og Gwendofier opsøgte Team Oneshot i år 49, og fik lov til at tage med dem på deres eventyr som en form for "prøve". De klarede det, og endte med at komme med på mange sjove og spændende eventyr med Team Oneshot.

### Brylluppet og Lasnifiers Fængsling

En af de missioner Gwendofier kom på med Team Oneshot var da de stoppede De Dødes Krig. Khovias konge, Kong Robert II,gav dem derfor et ønske hver, og Gwendofier ønskede at blive gift med kongens søn, Kronprinsen David. Eftersom det tidligere havde været umuligt at finde en brud til David, gav kongen glædeligt Gwendofier sin søns hånd i ægteskab. Der var enkelte problemer ved brylluppet, inklusiv et slagsmål startet af Lasnifier, der endte med flere dødsfald. Lasnifier endte med at blive fængslet, og Gwendofier brugte sin bryllupsdag på at bryde ham ud. Lasnifier flygtede derefter landet, og Gwendofier så ham aldrig igen. Selv mere end 100 år efter, havde Gwendolyn ikke set sit bror, som hun nu kun kunne gå ud fra var død.

Gwendofier blev gift med kronprinsen David den 16. dag i Blomstermånen, år 49.

### Ægteskab og Den Regerende Dronning

Gwendolyn var gift med David i 57 år indtil han den 12. dag i Frostmånen, år 107 døde i en alder af 79. Deres ægteskab var fyldt med dejlige stunder og de elskede hindanden meget højt. Gwendolyn nægtede dog at få børn, hvilket David accepterede, på trods af de åbenlyse problemer ved en arvingsløs konge. Gwendolyn havde også vist sig at have et glimrende taktisk hoved, som landede hende et job som øverste-general over Khovias hære og militær-rådgiver til sin mand.

Da David så døde i vinteren år 107, var det op til kongens råd at vælge en ny regent. Det åbenlyse valg var at give titlen til Davids fætter, Bastian, eftersom han var den næste i tronfølgen. Gwendofier, som jo selv var del af rådet, fik dog overtalt de andre til at give hende positionen som regent. Da David stadig var i live var hun jo den mest vellidte royale, og hun havde helt klart hovedet til at styre et land. Hendes kroning skete den 18. dag i Frostmånen, år 107, dagen efter Davids begravelse.